Uitbouing van die angorabokbedryf
Last update: April 3, 2012 10:14:31 AM
I du T van der Merwe
Interessantheidshalwe kan ter inleiding genoem word dat bokhaarpryse gedurende 1933 tot gemiddeld 6,6 sent per kilogram gedaal het en dat produsente die Regering gesoebat het om die bokhaar te koop vir gebruik in die betonblokke van Port Elizabeth se nuwe hawe.
Ten einde ‘n goeie beeld van bokhaarproduksie in die Republiek van Suid-Afrika te kry, is dit nodig om ‘n statistiese oorsig vanaf 1967 tot 1976 kortliks in tabelvorm weer te gee.
Tabel 1 (uitbouing.jpg)
Die gegewens van Tabel 1 weerspieël die volgende:
Tot 1973 het produksie in massa gedaal, maar geldelik gestyg.
Die gemiddelde jaarlikse toename van 6,8 persent sedert 1973, vergelyk gunstig met die gemiddelde jaarlikse groeikoers van 4, 6 persent in fisiese volume van landbouproduksie vir die Republiek oor die afgelope 15 jaar.
Hierdie vordering in die uitbouing van die bedryf, kan grootliks toegeskryf word aan -
Verbeterde pryse en die stabilisasie daarvan
Ordelike en funksioneel doeltreffende bemarking
Vir die tydperk 1972 tot 1974 het die Angorabokgetalle konstant op 0,9 miljoen gebly, waarna dit tot 1,1 miljoen in 1975 gestyg en tans op 1150 000 beraam word. Die stilstand kan grootliks toegeskryf word aan goeie vleispryse, die Veeverminderingskema, die feit dat die vermeerdering van veegetalle 'n geleidelike proses is asook dat vertroue in die bedryf eers weer herstel moes word.
Vir die verdere uitbouing van die bedryf is die volgende van besondere belang:
Verbetering van gehalte deur seleksie
'n Gewenste kuddesamestelling deur soveel jong en kleinbokkies as moontlik aan te hou
Bestuurspraktyke so doeltreffend moontlik toe te pas
Vermeerdering van getalle, maar nie ten koste van die veld nie
Dat daar werklik ruimte vir verbetering is, blyk uit die feit dat die beste derde Angorabokboere vir die produksiejaar 1974/75 soveel as R5, 83 per kleinvee-eenheid meer wins gemaak het as die swakste derde boere!